Władysław Sikorski

Władysław Eugeniusz Sikorski (20. mai 1881 – 4. juuli 1943) oli Poola sõjaväelane ja poliitik, Poola eksiilvalitsuse peaminister (1939–1943).

Enne Esimest maailmasõda lõi ta ja osales mitmes põrandaalustes organisatsioonis, mis taotlesid Poola lahkulöömist Vene Impeeriumist. Esimeses maailmasõjas osales ta Poola Leegioni koosseisus ja hiljem vastloodud Poola armee koosseisus Nõukogude-Poola sõjas 1919–1921. Viimases mängis ta olulist rolli otsustavas Varssavi lahingus. Poola Teise Vabariigi varajastel aastatel täitis ta mitmeid valitsusameteid, sh oli ta peaminister (1922–1923) ja sõjaminister (1923–1924). Pärast marssal Józef Piłsudski riigipööret 1926. aasta mais ja Sanacja valitsuse moodustamist langes ta valitsuse soosingust välja. 

Teise maailmasõja ajal oli Sikorski Poola eksiilvalitsuse peaminister, Poola Sõjaväe ülemjuhataja ja Poola diplomaatia jõuline eestkõneleja. Ta toetas Poola ja Nõukogude liidu diplomaatiliste suhete taastamist, mis katkesid pärast Molotovi-Ribbentropi pakti sõlmimist Saksamaa ja Nõukogude Liidu vahel ning nende invasiooni Poola vastu. Kui 1943 palus Sikorski Rahvusvahelisel Punasel Ristil hakata uurima Katõni massimõrva, katkestas Nõukogude Liidu diktaator Jossif Stalin 23. aprillil igasugused Poola ja Nõukogude Liidu vahelised diplomaatilised suhted. 

Juulis 1943 kukkus vahetult pärast starti Gibraltarilt merre lennuk, milles oli ka Sikorski. Surma said kõik peale piloodi. Kuna õnnetuse põhjused on vaidlustatavad, on tema surma põhjuste kohta liikvel mitmeid vandenõuteooriaid.
Sikorski oli kõige prestiižsem Poola eksiiljuht ja tema surm oli tõsine tagasilöök Poola küsimuse lahendamisel.

Autasud
Valge Kotka orden (Poola) – postuumselt 1943
Virtuti Militari ordeni Komandöri Rist (enne autasustatud Hõbedase ristiga)
Polonia Restituta ordeni Suurrist (enne autasustatud Komandöri ristiga)
Grünwaldi ordeni rist, I klass – (2 juulil, 1946, postuumselt Riigi Rahvusliku Nõukogu poolt)
Austuse Rist – neli korda
Aurist (Poola)
Leopoldi ordeni Ohvitseri suurrist (Belgia)
Valge Lõvi ordeni Suurrist (Tšehhoslovakkia)
Vabadusrist, I liigi 2. järkhttp://www.president.ee/et/vabariik/teenetemargid/kavalerid.php?id=7087 ja III liigi 1. järkhttp://www.president.ee/et/vabariik/teenetemargid/kavalerid.php?id=9455 (Eesti)
Auleegioni suurristi orden (Prantsusmaa)
Norra Sõjarist (Norra) – augustis 1943, postuumselt

Viited

Kategooria:Poola kindralid
Kategooria:Poola peaministrid
Kategooria:Auleegioni suurristi kavalerid
Kategooria:Auleegioni komandörid
Kategooria:Vabadusristi I liigi 2. järgu kavalerid
Kategooria:Vabadusristi III liigi 1. järgu kavalerid
Kategooria:Lennuõnnetusel hukkunud
Kategooria:Sündinud 1881
Kategooria:Surnud 1943